
Na temelju članka 8. Odluke o davanju u zakup javnih površina za postavljanje privremenih objekata ("Službene novine" PGŽ, broj 8/00, 8/02, 33/03. i 50/09.) i Zaključka Gradonačelnika Grada Crikvenice, KLASA:372-01/15-01/45, UR.BR.:2107/01-04/08-15-3 od 17. travnja 2015.godine, Komisija za provedbu javnog natječaja raspisuje

NATJEČAJ

za prikupljanje ponuda za davanje u zakup javne površine 
za postavljanje privremenog objekta
1. PREDMET NATJEČAJA

- zakup lokacije – javne površine putem prikupljanja pismenih ponuda za postavljanje privremenog objekta – kioska na slijedećim lokacijama:
	Opis lokacije
	Namjena
	Površina u m2
	Početna godišnja zakupnina
	Rok zakupa

	Crikvenica, dio javne površine u Parku mladih
	ugostiteljska djelatnost – beach bar 
	kiosk do 12 m2 i pripadajuće terase u više manjih površina
	5.000,00 kuna

	pet godina


2. Mikrolokacija kao i izgled i tehničko rješenje kioska i pripadajućih terasa u više manjih površina koja je predmet zakupa određeni su planom lokacija, a sve prema skici koja je u privitku. 
Izgled objekta te ugostiteljske opreme (stolovi, stolice, suncobrani) moraju imati ambijentalna obilježja, moraju biti uklopljeni u okoliš parka, shabby chic stila. Prije postavljanja samog objekta i opreme, potrebno je ishodovati suglasnost Grada Crikvenice. 

3. Zakupnik je obvezan ishoditi o svom trošku svu potrebnu dokumentaciju za postavljanje kioska i obavljanje djelatnosti. Zakupnik je  obvezan postaviti privremeni objekt u roku od najduže 30 dana od dana sklapanja ugovora. 

4. Zakupodavac je obvezan osigurati priključak struje i vode 
5. Zakupnina za zakup lokacije za postavljanje kioska plaća se tromjesečno, po ispostavljenim fakturama. 
UVJETI NATJEČAJA

1. Na natječaju mogu sudjelovati fizičke i pravne osobe registrirane za djelatnost koja će se obavljati na lokaciji iz natječaja.
2. Ponuditelji su dužni uplatiti jamčevinu  za lokaciju za koju se natječu i to u iznosu od 50% početne cijene koja je određena za jednogodišnji zakup lokacije, na na žiro račun - Proračun Grada Crikvenice, IBAN : HR2724020061805300007, svrha uplate: JAMČEVINA ZA ZAKUP DIJELA JAVNE POVRŠINE U PARKU MLADIH U CRIKVENICI, model HR68, poziv na broj 5738-OIB.
3. Natječaj se provodi prikupljanjem pismenih ponuda koje moraju sadržavati:

- presliku osobne iskaznice, ukoliko je ponuditelj fizička osoba,

- presliku rješenja o upisu u sudski registar za pravnu, odnosno obrtni registar za fizičke           

  osobe,

- redni broj lokacije i visinu ponuđene zakupnine,
- dokaz o uplaćenoj jamčevini

- izjavu o prihvaćanju svih uvjeta natječaja,
- dokaz o dospjelim i izvršenim obvezama prema Gradu Crikvenici, EKO-MURVICI d.o.o. i   MURVICI d.o.o.Crikvenica; na web stranicama Grada  nalazi se zahtjev za potvrdu o nepodmirenim obvezama koja se izdaje u roku 3 dana od dana podnošenja zahtjeva.
- broj tekućeg ili žiro-računa na koji će Grad Crikvenica izvršiti povrat jamčevine u slučaju neprihvaćanja ponude.
4. Na natječaju ne mogu sudjelovati ponuditelji koji nemaju uredno izvršene obveze prema Gradu Crikvenici, EKO-MURVICI d.o.o. i   MURVICI d.o.o.Crikvenica.

5. Ponude moraju biti zaprimljene u Gradu Crikvenici bez obzira na način dostave  najkasnije do 28. travnja do 10,00 sati. 
Ponuditelji su dužni zapečatiti ponudu. Na omotnici treba naznačiti: "PONUDA ZA JAVNI NATJEČAJ  ZA ZAKUP  LOKACIJE U CRIKVENICI, PARK MLADIH - NE OTVARATI" i adresu: Grad Crikvenica, Komisija za provedbu javnog natječaja za davanje u zakup javne površine, Kralja Tomislava 85, 51260 CRIKVENICA.

Nepotpune, nepravodobno pristigle ponude i neoznačene kako je navedeno, neće se razmatrati. Nakon roka za dostavu ponuda, nijedan ponuditelj ne može mijenjati sadržaj svoje ponude niti je zamijeniti novom.

6. Ponude se otvaraju u prostorijama Gradske uprave u Crikvenici, Kralja Tomislava 85,  28. travnja 2015. godine u 13.00 sati, otvaranju mogu pristupiti ponuditelji osobno, zakonski zastupnici ponuditelja ili opunomoćeni predstavnici ponuditelja uz predočenje ovjerene punomoći.

7. Najpovoljnijom će se smatrati ponuda koja uz ispunjenje svih uvjeta natječaja, sadrži najviši iznos zakupnine.

8. Ukoliko se javi više ponuditelja s istom visinom ponuđene zakupnine, prednost ostvaruje ponuditelj koji je ranije predao ponudu.

9. Po provedenom postupku natječaja odluku o davanju javne površine u zakup donosi Gradonačelnik Grada Crikvenice.

Sudionici u natječaju izvjestit će se o izvršenom odabiru u roku od 8 dana nakon donošenja Odluke o odabiru najpovoljnijeg ponuđača.

10. Grad Crikvenica i izabrani najpovoljniji ponuditelj sklapaju Ugovor o zakupu lokacije najkasnije u roku od 7 dana od dana donošenja Odluke. 

Ukoliko najpovoljniji ponuditelj odustane, odnosno ukoliko dostavi pismenu izjavu, odnosno usmenu izjavu kod nadležnog referenta da odustaje od ugovora o zakupu, nema pravo na povrat jamčevine.
Po isteku roka za sklapanje ugovora o zakupu Gradonačelnik donosi odluku o davanju  javne površine u zakup slijedećem najpovoljnijem ponuditelju.

11. Grad Crikvenica zadržava pravo da ne izvrši odabir po natječaju u potpunosti ili djelomično bez obveze davanja obrazloženja tog postupka i za isto ne snosi odgovornost.

12. Dodatne informacije u svezi nadmetanja mogu se dobiti u Upravnom odjelu za pravne poslove, Grad Crikvenica, Kralja Tomislava 85 - suteren, soba br. 8 ili putem telefona 051/455-442.
  [image: image1.jpg]


[image: image2.jpg]AP PARK MLADIH S
Sl CRIKVENICA BN

\v
\

A -3,40

B - 6,00 m2
C-225m2
D-6,00m2

M E -9,00m2

F-9,00m2

G-1,50m2

H-6,25m2

I-3,75m2

J-4,80 m2

K -12,00 m2

L - 23,00 m2

T - 44,00 m2 (plato)
- 12,00 m2 (objekt)





